el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el fr es en en el en el el el el el el el el el el el el el el es en en el en el el el el el el el el el el el el el el el ja el ru el ja el ja el ja el ja el ja el ja el ja el ja el ja el ja el ja el en el ja el el el el el en el el el el el en el en
Η ομάδα του Μίλαν Ράσταβατς ήταν πιο συγκεντρωμένη στον αγωνιστικό χώρο, έψαξε με μεθοδικότητα τα γκολ και εκμεταλλευόμενη τις στιγμές της πήρε ένα πολύτιμο τρίποντο.
Στο 42’ ο Κώτσιρας από τα δεξιά έβγαλε τη σέντρα και ο Μπαράλες με μια πανεύκολη κεφαλιά για τα δικά του δεδομένα άνοιξε το σκορ, ενώ στο 75’ από μεγάλο λάθος στην άμυνα των γηπεδούχων, οι Τιλίκα και Λουίς Φερνάντεθ συνεργάστηκαν, ο πρώτος έδωσε την ασίστ στον Αργεντινό επιθετικό, που με απλό πλασέ δεν είχε πρόβλημα να διαμορφώσει το 0-2.
Ο Μούζεκ με κεφαλιά μείωσε προσωρινά σε 2-1, αλλά ο Λουίς Φερνάντεθ στο 94’ διαμόρφωσε το τελικό σκορ (1-3).
Οι Αρκάδες έφτασαν πλέον στους 7 βαθμούς, ενώ η ΑΕΛ παρέμεινε στον 1 από την ισοπαλία κόντρα στον Παναθηναϊκό.
Ιδιαίτερα νευρικό το ματς στα πρώτα του λεπτά και για τις δύο ομάδες, με τον Αστέρα παραλίγο να το πληρώσει, όταν ο Πασαλίδης γύρισε επικίνδυνα την μπάλα στον Παπαδόπουλο κι εκείνος με υπερένταση απομάκρυνε σε κόρνερ. Από τη στατική φάση, μάλιστα, ο Πινακάς απείλησε τον Αστέρα, αλλά στο πλασέ του είχε απάντηση και πάλι ο Παπαδόπουλος.
Όσο περνούσε η ώρα, οι Αρκάδες έφερναν το ματς στα μέτρα του και στο 37’ έχασαν τεράστια ευκαιρία να ανοίξουν το σκορ, με τον Σουάρεθ να πιάνει την κεφαλιά από σέντρα του Τασουλή, με την μπάλα να περνά δίπλα από την εστία του Νάγκι. Τελικά, ο Αστέρας βρήκε το γκολ που έψαχνε, με τον Κώτσιρα στο 42’ να κάνει τη σέντρα και τον Μπαράλες να πιάνει ανενόχλητος την κεφαλιά, νικώντας τον Νάγκι.
Το δεύτερο ημίχρονο άρχισε με μια μεγάλη ευκαιρία για τους γηπεδούχους, με τον Πλατέλλα να κάνει την κάθετη για τον Τόρζε, ωστόσο το σουτ του τελευταίου πέρασε άουτ, ενώ στο 70’ από στατική φάση ο Ηλιάδης πήρε την κεφαλιά και ο Παπαδόπουλος πραγματοποίησε μία εκπληκτική επέμβαση. Κι αφού η ΑΕΛ δεν βρήκε γκολ, το πέτυχε ο Μπαράλες. Στο 75’ έγινε το λάθος στην άμυνα των γηπεδούχων, ο Τιλίκα συνεργάστηκε με τον Λουίς Φερνάντεθ και ο Μπαράλες είχε «ευχαριστώ», πετυχαίνοντας ένα από τα πιο εύκολα τέρματα της καριέρας του, με πλασέ από το ύψος της μικρής περιοχής.
Η ΑΕΛ έδειξε αντίδραση στο 89’ με τον Μούζεκ να συνδέεται με τα δίχτυα από κεφαλιά που κέρδισε έπειτα από εκτέλεση κόρνερ, διαμορφώνοντας το 1-2, ωστόσο ο Αστέρας και πάλι είχε… απάντηση. Μπόρχα και Λουίς Φερνάντεθ συνδυάστηκαν άψογα και ο τελευταίος με απλό πλασέ έγραψε το τελικό 3-1.
Οι συνθέσεις των δύο ομάδων:
ΑΕΛ: Νάγκι, Μπέρτος (71′ Γρηγορόπουλος), Ηλιάδης, Μούζεκ, Φίλιπ, Σπαρβ, Σεσέροβιτς (71′ Νικολιάς), Μιλοσάβλιεβιτς (85′ Γλυνός), Τόρζε (55′ Τρούγιτς), Πλατέλλας (85′ Ζαχαράκης), Πινακάς.
Αστέρας Τρίπολης: Παπαδόπουλος, Κώτσιρας, Πασαλίδης, Σουάρεθ, Τασούλης, Μουνάφο (72′ Ιγκλέσιας), Βαλιέντε, Κρέσπι (88′ Μπόρχα Φερνάντεθ), Σίτο (61′ Τιλίκα), Ριέρα (61′ Λουίς Φερνάντεθ), Μπαράλες (89′ Ορόσκο).